JEGYZŐKÖNYV

Készült: 2019. augusztus 27-én, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak: Mikó Zoltán polgármester

 Dobos Lászlóné alpolgármester

 Szabó Sándorné képviselő

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés a helyi választási bizottság megválasztására.

Előadó: Dr. Kiss Imre jegyző, HVI vezető

Előterjesztés: írásos

2. Előterjesztés Újtikos-Tiszagyulaháza víziközmű-rendszerének 2020-2034. évi gördülő fejlesztési tervéről.

Előadó: Mikó Zoltán polgármester

*A Képviselő-testület 3 igen szavazattal (a szavazásban 3 fő vett részt) – egyetért a napirendi pont tárgyalásával.*

1./

Előterjesztés a helyi választási bizottság megválasztására.

Előadó: Dr. Kiss Imre jegyző, HVI vezető

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a választási bizottság választott tagjainak megbízatása a következő általános választásra létrehozandó választási bizottság alakuló üléséig tart így a mostani választási bizottság megbízatása lejár, újat kell választani.

Kéri a Képviselő-testületet fogadja el a határozati javaslatot.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a helyi választási bizottság megválasztásáról szóló határozati javaslattal, kézfelnyújtással szavazzon:

*A képviselő-testület a helyi választási bizottság megválasztásáról szóló előterjesztést, 3 igen szavazattal elfogadta, (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

 Képviselő-testületének

32/2019. (VIII. 27.) számú határozata

a helyi választási bizottság megválasztására

1. Tiszagyulaháza Község Önkormányzata Képviselő-testülete az 52/2014. (VIII. 26.) számú Képviselő-testületi Határozattal megválasztott Helyi Választási Bizottságnak az előző választási ciklusban végzett munkájukért köszönetét fejezi ki.
2. A képviselő-testület a választási eljárásról szóló 2013. évi XXXVI. törvény 23. §-ában biztosított hatáskörében a helyi választási bizottság:

tagjainak

- Balogh Jánosné

 Tiszagyulaháza, Nefelejcs u. 3.

- Mezei Jánosné

 Tiszagyulaháza, Kossuth u. 38.

- Kékesi Istvánné

 Tiszagyulaháza, Ady u. 3.

- Tóth Gyuláné

 Tiszagyulaháza, Kossuth u. 69.

- Budainé Pázmándi Judit

 Tiszagyulaháza, Kossuth u. 39.

póttagjainak

* Lajtosné Tarnóczi Ibolya

Tiszagyulaháza, Ady u. 12.

* Aleváné Ádám Mária

 Tiszagyulaháza, Rákóczi u. 30.

szám alatti lakosokat megválasztja.

Felkéri a HVI vezetőt, hogy a határozattal kapcsolatos további intézkedések megtételéről gondoskodjon.

Felelős: Dr. Kiss Imre HVI vezető

Határidő: folyamatos

2./

Előterjesztés Újtikos-Tiszagyulaháza víziközmű-rendszerének 2020-2034. évi gördülő fejlesztési tervéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Elmondja, hogy a gördülő fejlesztési terv felújítási és pótlási tervrészből, valamint beruházási tervrészből áll. A felújítási és pótlási tervrész elkészítése a TRV Zrt. feladata, amelyet az önkormányzatnak véleményezni kell, és el kell fogadnia, a beruházási tervrész elkészítése az önkormányzat feladata, és a testületi jóváhagyást követően a szolgáltatónak, a TRV Zrt-nek kell jóváhagynia. Ennek megfelelően kell a testületnek döntenie.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az Újtikos-Tiszagyulaháza víziközmű-rendszerének 2020-2034. évi gördülő fejlesztési tervéről szóló határozati javaslattal, kézfelnyújtással szavazzon:

*A képviselő-testület az Újtikos-Tiszagyulaháza víziközmű-rendszerének 2020-2034. évi gördülő fejlesztési tervéről szóló előterjesztést, 3 igen szavazattal elfogadta, (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

33/2019. (VIII. 27.) számú határozata

Újtikos-Tiszagyulaháza víziközmű-rendszerének 2020-2034. évi gördülő fejlesztési tervéről

1./ Tiszagyulaháza Község Önkormányzata Képviselő-testülete a Tiszamenti Regionális Vízművek Zrt. által véleményezésre megküldött - 2020-2034 tervezési időszakra vonatkozó - gördülő fejlesztési terv felújítási és pótlási tervrészét megismerte, annak tartalmát az előterjesztés mellékletet szerint elfogadja.

2./ Tiszagyulaháza Község Önkormányzata Képviselő-testülete a víziközmű-szolgáltatásról szóló 2011. évi CCIX. törvény 11. §-ában meghatározott kötelezettségre tekintettel Újtikos-Tiszagyulaháza víziközmű-rendszerének 2020-2034. évi gördülő fejlesztési terv beruházási tervrészét az előterjesztés melléklete szerint jóváhagyja.

Felkéri a polgármestert a határozatból adódó szükséges intézkedések megtételére.

Határidő: 2019. szeptember 30. Felelős: Mikó Zoltán polgármester

Mikó Zoltán polgármester: Tájékoztatásul elmondja, hogy kezdődik a Bartók utca felújítása, most lesz a terület átadása.

Továbbá a Magyar Falu program keretében pályázatot ad be a Petőfi utca útfelújítására.

A 2017. évi külterületi utak felújítására beadott kérelem viszont kétséges, mert hiába lett nyertes a pályázat a költségek olyannyira emelkedtek, hogy az önkormányzat ezt a pluszt már nem tudja vállalni. Tárgyalás folyik ez ügyben, hogyan legyen tovább.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 830-kor bezárta.

K. m. f.

Mikó Zoltán Dr. Kiss Imre

 polgármester jegyző